钦定古今图书集成/明伦汇编/氏族典/第531卷 > 郭文振
## 钦定古今图书集成/明伦汇编/氏族典/第531卷 > 郭文振

按《金史郭文振传》：“文振，字拯之，太原人。承安二年进
士，累官辽州刺史。贞祐四年，以本官充宣差从宜都
提控。文振治辽州，深得众心。兴定三年，迁遥授中都
副留守，权元帅左都监，行河东北路元帅府事。十月，
权元帅右都监，行元帅府事，与张开合坚台州兵，复
取太原。四年，封晋阳公，河东北路皆隶焉。元光二年”，
诏文振应援史咏复河东。是岁，辽州不能守，徙其军
于孟州。文振部将汾州招抚使王遇与孟州防御使
纳兰谋古鲁不相能，复徙卫州，然亦不可以为军，迄
正大间，寓于卫而已。